Myndirnar hjá Silju Strøm hava leiksins gleði og lív yvir sær, og samstundis mynda pastellitirnir heimin hjá einari ungari gentu. Mitt í øllum sakloysnum og máligleðini koma einstakir kenniligir figurar fram, og gátuførar frásagnir daga undan. Eisini er málaraarbeiði um at fara yvir í tað ógvusliga, so leikurin er ikki bara spæl, men listaleikur. 31 ára gamla Silja Strøm er útbúgvin og býr í Bretlandi. Hon er ikki bara eitt tað gávuríkasta føroyska listafólkið í sínum ættarliði, men hon hevur eisini ein týðiligan feministiskan grundvøll, sum gevur eina serliga mentanarliga og intellektuella vídd í listini. Listasavn Føroya gleðir seg til at bjóða til eina umfatandi framsýning við hesum spennandi unga listafólki. Vælkomin á Listasavn Føroya! Listasavnið er opið týsdag til sunnudag, frá kl. 13 til 16. Eisini heiligdagar